kardosdrur/scandi-wiki huggingface dataset:
Niels Peter Wivel

Niels Peter Wiwel (24. november 1818 – 13. august 1874) var en dansk forfatter.

Ungdom og karriere 
Niels Peter Wivel var søn af kongelig skovfoged i Præstevang ved Hillerød Niels Hylling Wivel (født 1787 død 1833) og Marie Elisabeth født Jørgensen (født 1796 død 1837) og blev født på Grønholts Overdrev ved Frederiksborg.

Efter at have gået i Hillerød Borgerskole blev han i 1833 og de følgende år anbragt på flere af denne bys embedskontorer, siden hos byskriveren i Stege, hvorefter han i 1839 fik fast ansættelse på Frederiksborg Amtskontor.

I 1842 blev han elev på Snedsted Skolelærerseminarium, hvorfra han næste år dimitteredes. En
kort tid fungerede han nu som hjælpelærer i Ramløse ved Arresø, indtil en nervesvækkelse et år igennem gjorde ham uskikket til alle forretninger.

1846 overtog han atter tjenesten på Frederiksborg Amtskontor, hvor han nu havde med arkivet at gøre, indtil han i 1855 blev skolelærer i Store Lyngby ved Arresø. Det var i fritiden fra det "aandsløvende Arbeide" på amtskontoret at Wivel forfattede sine mange fortællinger.

1857 var han i Italien.

Ægteskaber 
1. juli 1849 ægtede han sin kusine Ingeborg Jørgine Frederikke Middelthun (født 3. maj 1822 død 31. december 1856), søster til den norske billedhugger Julius Olavus Middelthun og datter af stempelskærer ved den norske mønt på Kongsberg Gregorius Middelthun og Maren Margrethe født Jørgensen.

31. januar 1858 holdt han bryllup med Hanne Christiane Hansen (født 1815 død 20. marts 1858), datter af købmand Hansen i Hillerød og enke efter købmand Hanssen i Tikøb.

21. maj 1859 ægtede han Vilhelmine Johanne Jørgensen (født 23. september 1832 død 15. november 1870), datter af Skolelærer i Stavnsholt Vilhelm Jørgensen og Martha Johanne født Larsen.

Efter et kort ophold på Oringe Sindssygeanstalt (nu Psykriatisk Museum Oringe) nær Vordingborg døde han 13. august 1874.

Forfattervirksomhed 
Han har forfattet og dels med, dels uden navn udgivet Nordsjællandske Sagn og Fortællinger, som bl.a. indeholder en fortolkning af sagnet om Broder Rus (1858, 2. udgave på Jørgen Andersens Forlag, 1972), Jens Lesberg, Fortælling fra Griifenfelds Tid (1861) og Røde Ran, Folketradition fra det nordlige Sjælland (1862).

Om skolevæsenet har han skrevet en hel del, deriblandt Aktstykker som Bidrag til at bedømme en Landsbyskolelærers personlige Ret (1863), som i sin tid vakte opsigt og kastede et klart lys over forskellige forhold og personer.

I dagblade og tidsskrifter har han ydet mange, mest novellistiske bidrag, skrevet mange digte og viser, ligesom han også har været medarbejder af Jens Peter Trap Statistisk-topografisk Beskrivelse af Kongeriget Danmark, 1. udgave.

Henvisninger

Litteratur 
 Anders Uhrskov, "Et og andet", s. 46-48 i: Kultur og Folkeminder, bind 1, udgivet af Nordsjællandsk Museumsforening, 1949.

Eksterne henvisninger 
 Dansk biografisk lexikon, bind XIX
 Niels Peter Wivel på Dansk Forfatterleksikon

Faglitterære forfattere fra Danmark
Digtere fra Danmark
Skolefolk fra Danmark
Embedsmænd fra Danmark
Personer i Dansk Biografisk Leksikon
Dansksprogede forfattere fra Danmark
Blue Front

Blue Front er en erklæret hooligan-gruppe med tilknytning til fodboldklubben Brøndby IF. Gruppen startede som ungdomsafdeling til South Side United, men i takt med, at gruppen har vokset sig større, og medlemmerne er blevet ældre, er gruppen i dag selvstændig. Dog samarbejdes der tæt med South Side United , samt resten af grupperne, som har tilholdssted omkring Hovsa Bodega. Gruppens medlemmer befinder sig i alderstrinnet 18-23 år – og på grund af det, er en ny ungdomgruppering ved at få fodfæste i Brøndby, nemlig Blue Front Yngre. Blue Front anslås at have 20-40 medlemmer.

Enkelte medlemmer af Blue Front hævdes af bekende sig til nazismen og har flag/bannere med hagekorslignende symboler. Forbindelserne til den yderste højrefløj blev dog nedtrappet, da størstedelen af gruppen ikke sympatiserede med disse holdninger.

Blue Front lukkede i 2014.

Se også 

 Hooliganisme i Danmark

Referencer 

Fodboldfanklubber
Hallgrímur Hannesson Scheving

Hallgrímur Hannesson Scheving (født 13. juli 1781, død 31. december 1861) var en islandsk filolog.

Biografi 
Hallgrímur Hannesson Scheving var søn af præsten Hannes Lauritsson Scheving og Snjálaug Hallgrímsdatter.

Scheving, hvis familienavn minder om slægtens afstamning fra landsbyen Skævinge på det nordlige Sjælland, fødtes 13. juli 1781 på Helgastaðir i Nordisland.

Efter at have gennemgået skolen på Holar studerede han fra 1804 ved Københavns Universitet og tog her, foruden at besvare en prisopgave, 1809 filologisk skoleeksamen; 1817 tildeltes ham for en fra Island nedsendt afhandling den filosofiske doktorgrad.

Fra 1810 virkede han som lærer ved latinskolen på Bessastaðir og udnævntes, samtidig med at denne forlagdes til Reykjavik, 1846 til overlærer; efter at være afskediget 1850 levede han til sin død, 31. december 1861, i Reykjavik.

1820 ægtede han præstedatteren Kristin Gisladatter.

Filologien og forfattervirksomheden 
Scheving var en alvorlig og karakterfast mand, som havde stor indflydelse på sine disciple og forstod at vække deres interesse for sproglige studier, f.eks. var den islandske filolog Konráð Gíslason elev af Scheving.

Ved siden af klassiske sprog syslede han særligt med islandsk og anlagde betydelige leksikalske samlinger, som han dog til dels selv skal have tilintetgjort inden sin død. I øvrigt udfoldede han kun ringe produktivitet.

Mærkes kunne foruden hans disputats, der giver kritiske bidrag til Ciceros Brutus, en undersøgelse om nogle vers i Völuspá, udgivelsen af nogle mindre islandske tekster Hugsvinnsmál, Forspjallsljóð,
og ordsprogssamlinger, som han lod trykke i skoleprogrammer 1831-47.

Henvisninger

Kilde 
 Dansk biografisk lexikon, bind XV

Filologer fra Island
Skolefolk fra Island
Personer i Dansk Biografisk Leksikon
Islændinge i 1800-tallet
Suburban Casuals

Suburban Casuals var en gruppe hardcore fans - såkaldte casuals - som støttede Brøndby IF. Suburban Casuals blev opløst som gruppe i 2013.

Suburban Casuals blev opstartet i 2000, som en såkaldt paraply-organisation for de uofficielle grupperinger på Faxe-tribunen i Brøndby, i erkendelse af, at stemningen til Brøndby IF's kampe, var blevet ringere og ringere de seneste år. Bacardi Army, Matroserne, Gelbe Armé Fraktion og Anti Leoni blev en del af Suburban Casuals. Med tiden, ændrede Suburban Casuals sig fra at være en paraply-organisation, til at være en egentlig gruppering. Suburban Casuals var den første gruppe i Danmark, der bekendte sig til Casual kulturen, men senere har man set grupper som Odense Casuals, Horsens Casuals m.fl.

Suburban Casuals var gruppen, der genindførte pyroteknikken til Brøndbykampe. Det er gruppen som også, i samarbejde med Brøndby Support, skabte Brøndby Tifo.

I 2004 dannedes Brøndby Casuals Youth, den fraktion der blev kendt som Suburban Baby Crew, som ungdomsafdeling til Suburban Casuals. Baby Crew har efter SC's opløsning slået sig sammen med Supras Vestegnen og dannet gruppen Deling 43.

Se også 

 Hooliganisme i Danmark

Referencer

Fodboldfanklubber
Etableret i 2000
Alina

Alina er en tidligere libanesisk fotomodel, der er gift med Hannibal Gaddafi.

Hun blev i juli 2008 anholdt i Geneve sammen med sin mand for at have udøvet vold mod sine tjenestefolk på et hotel i byen, men blev løsladt, da hun var højgravid, og parret rejste herefter hjem til Libyen.

Reference 

Personer fra Libyen
Tjek fødselsår
Jesper Knudsen

Jesper Knudsen (født 1964) er en dansk billedkunstner. Hans stil minder om street art. Han maler sine billeder over igen og igen og vender dem flere gange undervejs. Ansigter, masker, dyr, legemsdele, fabeldyr og blomsterlignende figurer overlapper hinanden. De er udført som kantede og voldsomme stregtegninger, som af og til blot er kradset op med en spids genstand på det bemalede lærred.
Mediet er som regel oliemaling på lærred, men Jesper Knudsen har også lavet papirbilleder, tegninger, litografier og serigrafiske computerprint.

Litteratur 
Galerie Moderne. ”Jesper Knudsen”, 2006 27 sider illustreret i farver. Foto: Ralf Søndergaard. Parallelle tekster på dansk og engelsk.

Eksterne links 
 Jesper Knudsens hjemmeside

Kunstnere fra Danmark
Malere fra Danmark
Ayesha Gaddafi

Aisha al-Gaddafi (arabisk: عائشة القذافي , navnet ses ofte skrevet således: Ayesha al-Qaddafi ) er eneste datter af Libyens tidligere leder Muammar al-Gaddafi og Safiya al-Gaddafi (Muammar Al-Gaddafis anden kone), født 1976 i Tripoli.
Hun er opkaldt efter sin fars moder. Hun tilhører ligesom faderen en gren/familie "Qahos" af Alqmazvp stammen.

Uddannelse mv. 

Aisha al-Gaddafis uddannelse mv omfatter følgende jurauddannelser:
 BA og MA fra University of the Conqueror.
 Ayesha al-Gaddafi påbegyndte i 2003 en uddannelse til Ph.d. i international ret ved Sorbonne Universitetet, Paris, Frankrig, men afbrød uddannelsen under henvisning til krigen mod Irak med begrundelsen. "det er meningsløst at spilde tid på at studere noget, der ikke eksisterer,".

 en doktorgrad i international ret ved universitetet Observatory Jamahiriya.

Hun taler arabisk og fransk.

Erhverv mv 
Aisha al-Gaddafi har fungeret som advokat i to kendte retssager:

 Hun var i 2004 medlem af advokatgruppen til forsvar for den afsatte og senere henrettede leder af Irak, Saddam Hussein.

 Hun er bestyrelsesformand i organisationen Wa ltassemo Charity Association, Libya,som forsvarede Muntadhar al-Zaidi, i forbindelse med en retssag mod denne, som følge af dennes sko-kastning den 14. december 2008 mod daværende amerikanske præsident George W. Bush under en pressekonference i Bagdad. 

Aisha al-Gaddafi blev den 24. juli 2009 udnævnt af FN som national goodwillambassadør for Libyen, især med henblik på Libyens problemer med hiv/aids, fattigdom og kvinders rettigheder , som alle er kulturelt følsomme emner i landet. I februar 2011 fratog FN Aisha al-Gaddafi hendes hverv som goodwillambassadør på grund af hendes støtte til faderens massakre på tusinder af libyere i landets brutale borgerkrig.

Ægteskab 

Aisha al-Gaddafi blev i 2006 gift med Ahmad al-Qaddafi, der er en fætter til hende, på hendes fars side. Ægtefællen er officer og tilhører samme stamme som hende selv.

Politiske meninger m.v 

Hun har gennem mange år været tilhænger af revolutionære grupper som IRA (nu ophørt oprørs- og terrorgruppe i Nordirland) og oprørerne i Irak. 

Hun menes at spille rollen som fredsforsoner blandt sine otte brødre (heraf en adopteret). Hun anses for den mest magtfulde kvinde i Libyen, herunder i forhold til de vagter og sygeplejersker, som servicerer Libyens leder

Aisha al-Gaddafi er på grund af sit slanke udseende blevet kaldt "Claudia Schiffer of North Africa"

Hun er trænet i brugen af pistol og Kalashnikov.

Sag mod NATO 
Aisha rejste i juni 2011 til Belgien og lagde sag an mod NATO for krigsforbrydelser, i det NATO ifølge hende bombede et civilt mål ved at bombe et civilt hjem hvor Muammar Gaddafi, hun selv og noget familie skulle have befundet sig. Ved bombeangrebet blev Gaddafis yngste søn og tre af hans børnebørn dræbt ifølge de daværende libyske myndigheder.

Kilder 

Jurister
Personer fra Tripoli
Paralympiske Lege

De paralympiske lege (forkortet PL) kendes også som handicap-OL, og er det største og mest prestigefyldte idrætsstævne for handicappede idrætsudøvere. Paralympiske lege afholdes i umiddelbar forlængelse af de olympiske Lege i samme værtsby og med de samme faciliteter. De paralympiske lege er for fysisk handicappede og synshandicappede og afholdes af den Internationale Paralympiske Komite IPC, som samarbejder med IOC, den Internationale Olympiske Komite. I Danmark er det Parasport Danmark, der fungerer som national paralympisk komite.

Historie 
I 1948 afholdt Sir Ludwig Guttmann en række idrætskonkurrencer for rygskadede veteraner fra 2. verdenskrig i Stoke Mandeville, England. Fire år senere deltog også hollandske handicappede idrætsfolk og dermed var en international bevægelse startet. Stoke Mandeville legene blev herefter afholdt årligt. Guttmanns vision var at etablere noget der svarede til de olympiske lege, og i samarbejde med bl.a. den IOC den internationale oplympiske komité  blev det første handicap-OL afviklet i Rom, Italien, med åbning seks dage efter afslutningsceremonien for sommer-OL 1960. Siden da er der blevet afholdt PL parallelt med OL. Det var dog først i 1984, IOC officielt gik ind og anerkendte legene, hvorefter de skiftede navn til Paralympics. Det første vinter-PL fandt sted i 1976.

Eksterne henvisninger 
 Dansk Handicap Idræts-Forbunds side for de Paralympiske Lege.
 Hjemmeside for International Paralympic Committee (engelsk). 

 
Handicapidræt
1. etape af Post Danmark Rundt 2008

Første etape af Post Danmark Rundt 2008 blev kørt onsdag d. 30. juli med både start og mål i Holstebro. Ruten var 175  km lang.

Resultatliste

Bakke- og pointspurter

1. spurt (Tegltorvet, Struer) 
Efter 104,8 km

2. spurt (i Borbjerg) 
Efter 140,7 km

1. bakke (Nørrebjerg, Lemvig) 
Efter 82,0 km

2. bakke (Handbjerg, Handbjerg) 
Efter 116,0 km

Post Danmark Rundt 2008
2. etape af Post Danmark Rundt 2008

Anden etape af Post Danmark Rundt 2008 blev kørt torsdag d. 31. juli med start i Skjern og mål i Sønderborg. Ruten var 220 km lang og krydsede 3. etape mellem Tinglev og Gråsten.

Resultatliste

Bakke- og pointspurter

1. spurt (i Ølgod) 
Efter 13,0 km

2. spurt (Esbjerg, ud for Torvet) 
Efter 61,1 km

1. bakke (på Vongshøj) 
Efter 132,2 km

Post Danmark Rundt 2008
3. etape af Post Danmark Rundt 2008

Tredje etape af Post Danmark Rundt 2008 blev kørt fredag d. 1. august med start i Padborg og mål i Vejle. Ruten var 200 km lang og krydsede 2. etape mellem Padborg og Aabenraa.

Resultatliste

Bakke- og pointspurter

1. spurt (Vojens, ud for nr 19) 
Efter 63,7 km

2. spurt (Hejlsminde, ud for Campingplads) 
Efter 93,5 km

1. bakke (Tingkærvej) 
Efter 147,4 km

2. bakke (Tørskindvej, efter Robert Jacobsen) 
Efter 151,4 km

3. bakke (Rauning) 
Efter 158,8 km

4. bakke (Nørre Vilstrup, ud for gult hus nr. 6) 
Efter 175,3 km

Post Danmark Rundt 2008
4. etape af Post Danmark Rundt 2008

Fjerde etape af Post Danmark Rundt 2008 blev kørt lørdag d. 2. august med start i Ringe og mål i Odense. Ruten var 115 km lang og foregik sammen med 5. etape både på samme dag, men også som de eneste to på Fyn.

Resultatliste

Bakke- og pointspurter

1. spurt (Stenstrup, ved købmand) 
Efter 17,0 km

1. bakke (på Bregnedalsvej) 
Efter 29,6 km

2. bakke (på Skovmøllevej) 
Efter 29,6 km

3. bakke (på Regissevej) 
Efter 72,0 km

Post Danmark Rundt 2008
5. etape af Post Danmark Rundt 2008

Femte etape af Post Danmark Rundt 2008 var en enkeltstart som blev kørt lørdag d. 2. august med både start og mål i Kerteminde. Ruten var 14,5 km lang og foregik sammen med 4. etape både på samme dag, men også som de eneste to på Fyn.

Resultatliste 

Post Danmark Rundt 2008
6. etape af Post Danmark Rundt 2008

Sjette etape af Post Danmark Rundt 2008 blev kørt søndag d. 3. august med start i Slagelse og mål i Frederiksberg. Ruten var 165 km og er den eneste af årets etaper på Sjælland.

Resultatliste

Bakke- og pointspurter

1. spurt (Roskilde, ud for Roskilde Kongres- & Idrætscenter) 
Efter 72,0 km

2. spurt (6. målpassage) 
Efter 134,7 km

1. bakke (på Stibækvej) 
Efter 30,4 km

2. bakke (på Svogerslevbakken) 
Efter 63,9 km

Post Danmark Rundt 2008
Jonas Rasmussen

Der er flere personer med navnet Jonas Rasmussen:

 Jonas Rasmussen (badmintonspiller) – dansk badmintonspiller
 Jonas Hebo Rasmussen (født 1. august 1991) – dansk fodboldspiller
 Jonas Flindt Rasmussen (født 7. november 1988) – dansk fodboldspiller
Militærdiktatur

Militærdiktatur er et styre, hvor en eller flere militære ledere har overtaget kontrollen med en nation. Ledelsen af et militærdiktatur kaldes ofte en junta, evt. militærjunta (fra spansk junta, der betyder fællesmøde).

Velkendte militærjuntaer er Augusto Pinochets fra Chile (1973-1990), obersternes i Grækenland (1967-1974), Argentinas tre militærjuntaer fra 1976 til 1983 og Than Schwes fra Burma fra 1992.

Argentinas tredje junta bestod af præsidenten general Leopoldo Galtieri (hæren), admiral Jorge Anaya (flåden) og general Basilio Lami Dozo (luftvåbenet). De kom til magten ved et kup i december 1981 og førte i april 1982 Argentina i krig med Storbritannien.

Militærdiktaturer 
 kan være midlertidige, som det har været tilfælde i Thailands nyere historie, hvor militæret har overtaget magten fra regeringen, fordi det har ment, at regeringen har ledt landet ud af kurs. I alle tilfælde har Thailands militær hurtigt fået stablet et nyt demokrati på benene.
 kan også være varige, som for eksempel i Chile, hvor Augusto Pinochet sad på magten i mange år indtil han blev væltet af oppositionen.

Diktatur
Meles Zenawi

Meles Zenawi (9. maj 1955 – 20. august 2012) var Etiopiens præsident 1991-1995 og derefter premierminister til sin død.

Zenawi blev født i det nordlige Etiopien. Som ung mand sluttede han sig til en guerillagruppe, der kæmpede imod præsident Mengistu Haile Mariam. Da denne måtte flygte fra landet i 1991, blev Zenawi Etiopiens præsident.

Han var i 1990'erne og 2000'erne en dominerende skikkelse Etiopiens politik.

Eksterne henvisninger 

Etiopiens præsidenter
Politikere fra Etiopien
Boys Like Girls

Boys Like Girls er et amerikansk pop-/alternative-/rockband fra Boston. Deres debutalbum, Boys Like Girls udkom i august 2006 (Columbia Records). De er ikke specielt kendte i Danmark, men det er de til gengæld i U.S.A..

Sange på albumet Boys Like Girls 
 The Great Escape
 Five Minutes To Midnight
 Hero/Heroine
 On Top Of The World
 Thunder
 Me, You And My Medication
 Up Against The Wall
 Dance Hall Drug
 Learning To Fall
 Heels Over Head
 Broken Man
 Holiday

Gruppemedlemmer 
 Martin Bennett Johnson: sang og guitar.
 Bryan Francis Donahue: bass og sang.
 Paul Charles DiGiovanni: guitar og sang.
 John Joseph Keefe: trommer.

Eksterne henvisninger 

 http://www.boyslikegirls.com/

Musikgrupper fra USA
Mengistu Haile Mariam

Mengistu Haile Mariam (født 1937) var Etiopiens leder 1977-91.

Mengistu kom fra meget ringe kår: hans far havde været slave. Sønnen blev officer i den kejserlige, etiopiske hær.

I 1974 blev kejser Haile Selassie afsat af et statskup og et udvalg af militærofficere – Derg'en – tager magten. Mengistu er først en mindre betydelig figur, men efter en magtkamp blev han statsoverhoved i 1977. Under hans regering var Etiopien stærkt knyttet med Sovjetunionen.

Mengistu flygtede fra landet i 1991 kort før anti-Derg guerillaer tager hovedstaden Addis Abeba. Han har siden levet i eksil i Zimbabwe.

Eksterne henvisninger 

Etiopiens præsidenter
Statsoverhoveder der kom til magten ved kup
Nigerias præsidenter

Nigeria blev en republik i 1963. Nigerias præsidenter har været:

 
Lister over præsidenter
Shire

Shire har flere betydninger:

 Shire (administrativ enhed) – administrativ enhed i Storbritannien og Australien
 Shire hest – en hesterace
 Herredet (The Shire på engelsk) – land der optræder i J.R.R. Tolkiens bøger Hobbitten og Ringenes Herre-trilogien
 Shire (flod) – flod i det sydlige Malawi og centrale Mozambique
Macauley Chrisantus

Macauley Chrisantus (født 20. august 1990) er en nigeriansk fodboldspiller, der spiller som angriber fra den spanske klub UB Conquense, der spiller i den fjerde højeste spanske liga, Tercera División. 

Han har tidligere haft kontrakt i den tyske Bundesligaklub Hamburger SV. Chrisantus deltog i 2007 ved U17 VM for Nigeria. Her blev han topscorer med 7 mål og blev kåret til den næstbedste spiller i turneringen efter Toni Kroos.

Fodboldspillere fra Nigeria
Wole Soyinka

Wole Soyinka (født 13. juli 1934) er en digter og forfatter fra Nigeria som modtog Nobelprisen i litteratur i 1986

Liv 
Akinwande Oluwole "Wole" Soyinka blev født i Abeokuta i nærheden af Ibadan i det vestlige Nigeria af en yoruba-familie.

Han studerede på universiteterne i Ibadan og Leeds (i England) og har senere undervist i litteratur og drama på de nigerianske universiteter i Ibadan, Lagos og Ife.

Han er en politisk engageret figur, var fængslet af militærdiktaturet 1967-69 og måtte gå i eksil flere gange. Nutildags lever og arbejder han mest i USA.

Udvalgte værker

Skuespil 
 The Trials of Brother Jero
 Death and the King's Horseman
 The Bacchae of Euripides (oversættelse)

Autobiografi 
 The Man Died: Prison Notes
 Ake: The Years of Childhood

Romaner 
 The Interpreters
 Seasons of Anomie

Digtsamlinger 
 Idanre and Other Poems
 Mandela's Earth and Other Poems
 

Skønlitterære forfattere fra Nigeria
Digtere fra Nigeria
Dramatikere
Selvbiografer
Faure Gnassingbé

Faure Gnassingbé (født 6. juni 1966) er Togos præsident.
Han er søn af præsident Gnassingbé Eyadéma og blev selv præsident efter hans far døde i 2005.

I oktober 2021 modtog Faure Gnassingbé "HeForShe" -prisen fra UN Women fredag for sin politik for at fremme kvinder og ligestilling mellem kønnene og ligestilling, meddelte regeringsportalen République Togolaise. HeForShe (Lui pour Elle) er en global solidaritetsbevægelse ledet af UN Women for større ligestilling og ligestilling mellem kønnene. Fredag modtog man 'HeForShe' -sondringen fra UN Women for sin politik for at fremme kvinde og ligestilling og ligestilling, meddeler regeringsportalen Togolesisk republik. HeForShe (Him for Her) er en global solidaritetsbevægelse ledet af UN Women for større ligestilling og ligestilling mellem kønnene.

Eksterne henvisninger 

Togos præsidenter
Nuværende statsoverhoveder
Politikere fra Togo
Sommer-PL 2008

Sommer-PL 2008, de 13. paralympiske lege, afholdtes i perioden 6. september –  17. september 2008 i Kinas hovedstad, Beijing. Åbningen fandt sted to uger efter afslutningsceremonien for sommer-OL 2008 samme sted.

Sportsgrene ved sommer-PL 2008 
Der var 20 sportsgrene på programmet ved sommer-PL 2008. 

| width="25%" align="left" valign="top" |
 5-mands fodbold
 7-mands fodbold
 Atletik
 Boccia
 Bordtennis
| width="25%" align="left" valign="top" |
 Bueskydning
 Cykling
 Goalball
 Judo
 Kørestolsbasketball
| width="25%" align="left" valign="top" |
 Kørestolsfægtning
 Kørestolsrugby
 Kørestolstennis
 Ridning
 Roning
| width="25%" align="left" valign="top" |
 Sejlsport
 Skydning
 Styrkeløft
 Svømning
 Volleyball

Roning får sin debut som paralympisk sportsgren.

Kalender 
Konkurrencerne ved sommer-PL 2008 afvikledes, som skemaet angiver;

Se også 
 Danmark ved de Paralympiske Lege 2008
 Sommer-OL 2008

Kilder 

 Dansk paralympisk hjemmeside 

 
Handicapidræt